Document ID: 31975R2148

ΚΑΝΟΝΙΣΜΟΣ (ΕΟΚ) αριθ. 2148/75 ΤΟΥ ΣΥΜΒΟΥΛΙΟΥ της 14ης Αυγούστου 1975 περί καθορισμού της δασμολογικής μειώσεως που προβλέπεται στο άρθρο 3 του πρωτοκόλλου αριθ. 8 της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
την πρόταση της Επιτροπής,
Εκτιμώντας:
ότι το άρθρο 3 του πρωτοκόλλου αριθ. 8 της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας (1), η οποία υπεγράφη στις Βρυξέλλες την 22α Ιουλίου 1972, καθορίζει ότι, εν αναμονή της θεσπίσεως κοινής ρυθμίσεως εισαγωγής τοματών παρεσκευασμένων ή διατετηρημένων άνευ όξους ή οξικού οξέος, της κλάσεως 20.02 Γ του Κοινού Δασμολογίου, οι δασμοί κατά την εισαγωγή στην Κοινότητα των προϊόντων αυτών, καταγωγής Πορτογαλίας, μειούνται κατά ποσοστό 30% υπό τις προϋποθέσεις που προβλέπονται στο άρθρο 6, και με την επιφύλαξη ότι θα τηρηθούν οι όροι που συνεφωνήθησαν δι' ανταλλαγής επιστολών- ότι σύμφωνα με το δεύτερο εδάφιο του εν λόγω άρθρου 3, κατά τη θέσπιση της κοινής ρυθμίσεως εισαγωγών, η Κοινότης θα παραχωρήσει στην Πορτογαλία πλεονεκτήματα ανάλογα με εκείνα που απορρέουν από το ανωτέρω καθεστώς-
ότι ο κανονισμός (ΕΟΚ) αριθ. 1927/75 του Συμβουλίου, της 22ας Ιουλίου 1975, περί καθεστώτος συναλλαγών με τρίτες χώρες στον τομέα των μεταποιημένων οπωροκηπευτικών(2), προβλέπει την θέσπιση της κοινής ρυθμίσεως εισαγωγών από 1ης Σεπτεμβρίου 1975- ότι, κατά συνέπεια, είναι σκόπιμο να πραγματοποιηθεί η εν λόγω δασμολογική μείωση υπό τις ανωτέρω προϋποθέσεις από την ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δασμοί κατά την εισαγωγή στην Κοινότητα τοματών παρεσκευασμένων ή διατετηρημένων άνευ όξους ή οξικού οξέος, της κλάσεως 20.02 Γ του Κοινού Δασμολογίου, καταγωγής και προελεύσεως Πορτογαλίας, μειούνται κατά ποσοστό 30% από 1ης Σεπτεμβρίου 1975, με την επιφύλαξη ότι θα τηρηθούν οι όροι που συνεφωνήθησαν στο πλαίσιο της συμφωνίας υπό μορφή ανταλλαγής επιστολών, της 19ης Φεβρουαρίου 1975, περί του άρθρου 3 του πρωτοκόλλου αριθ. 8 της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας(3) ή δια μεταγενεστέρας ανταλλαγής επιστολών περί αυτοπεριορισμού των ποσοτήτων.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1975.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Αυγούστου 1975.

Labels: 3
18
17
5